MAGYAR

APPLE INC. 
AZ iCLOUD WINDOWSHOZ ÉS BŐVÍTMÉNYEINEK SZOFTVER-LICENCSZERZŐDÉSE

KÉRJÜK, HOGY AZ APPLE SZOFTVER HASZNÁLATA ELŐTT ALAPOSAN OLVASSA ÁT EZT A SZOFTVER-LICENCSZERZŐDÉST („LICENC”). AZ APPLE SZOFTVER HASZNÁLATÁVAL ELFOGADJA, HOGY A JELEN LICENC FELTÉTELEI KÖTIK ÖNT. HA NEM ÉRT EGYET A LICENC FELTÉTELEIVEL, NE TELEPÍTSE VAGY HASZNÁLJA AZ APPLE SZOFTVEREKET, ÉS HA LEHETŐSÉGE VAN VÁLASZTANI AZ „ELFOGADOM” ÉS A „NEM FOGADOM EL” LEHETŐSÉG KÖZÖTT A FELTÉTELEKRE VONATKOZÓAN, KATTINTSON A „NEM FOGADOM EL” GOMBRA. 

FONTOS MEGJEGYZÉS: Amennyiben ez a szoftver anyagok másolására használható, akkor kizárólag olyan anyagok másolására használhatja, amelyeket nem véd szerzői jog, Ön rendelkezik azok szerzői jogával, illetve Ön törvényes engedéllyel rendelkezik azok másolásához. Ha bármely anyaggal kapcsolatban kétségei vannak a másoláshoz való jogához, lépjen kapcsolatba jogi tanácsadójával.

1. Általános rész. 
A. Lemezen, csak olvasható memórián, egyéb adathordozón vagy más formában kínált Apple szoftvernek, bármely harmadik fél által gyártott szoftvernek, dokumentációnak, felületeknek, tartalomnak, betűkészleteknek és bármely, a jelen licenchez kapcsolódó adatnak (együttesen az („Apple szoftver”) kizárólag a licencét, nem pedig tulajdonjogát vásárolta meg az Apple Inc. vállalattól („Apple”) a Licenc feltételeinek megfelelő felhasználásra. Az Apple és/vagy licenctulajdonosai maradnak az Apple szoftverek tulajdonosai, és minden olyan jogot fenntartanak, amelyekre Ön nem kifejezetten jogosult. Bármely eredeti Apple szoftverterméket helyettesítő és/vagy kiegészítő Apple szoftverfrissítés esetében a jelen Licenc feltételei az irányadók, kivéve, ha a frissítéshez külön licenc tartozik, amely esetben az adott licenc rendelkezései az irányadók. 

B. Az Apple szoftverek által közzétett vagy elérhetővé tett bármilyen tartalom címre vonatkozó és szellemi tulajdonjogai a vonatkozó tartalom tulajdonosát illetik. Ilyen tartalom szerzői jogok vagy más szellemi tulajdonjogi törvények és egyezmények oltalma alatt állhat, és a tartalmat szolgáltató harmadik fél használati feltételei vonatkozhatnak rá. A jelen Licenc nem jogosítja fel ilyen tartalom felhasználására, és nem garantálja, hogy a tartalom továbbra is elérhető lesz az Ön számára.

C. Az Apple a saját belátása szerint elérhetővé tehet jövőbeni frissítéseket az Apple szoftverhez az operációs rendszerre vonatkozóan. Az Apple szoftver frissítései, ha vannak, nem szükségszerűen tartalmaznak minden meglévő szoftverfunkciót vagy olyan új szoftverfunkciót, amelyet az Apple az adott szoftver újabb, más verzióhoz vagy más operációs rendszerekhez bocsátott ki.

2. Engedélyezett licencfelhasználások és korlátozások.  
A. A jelen Licenc feltételei értelmében a Licenc jogosultságot biztosít Önnek az Apple szoftver egy példányának telepítésére az összes, az Ön tulajdonában lévő és az ellenőrzése alatt álló számítógépre. Amennyiben az Apple szoftver anyagok másolására használható, a használat kizárólag olyan anyagok másolására korlátozódik, amelyeket nem véd szerzői jog, Ön rendelkezik azok szerzői jogával, illetve Ön törvényes engedéllyel rendelkezik azok másolásához. Ön nem teheti elérhetővé az Apple szoftvert olyan hálózaton, ahol egyszerre több számítógép is használhatja. Az Apple szoftverről csak egyetlen, géppel olvasható formátumú másolatot készíthet biztonsági tartalékmásolat céljából, azzal a feltétellel, hogy a biztonsági tartalékmásolatnak tartalmaznia kell az eredeti példányban meglévő összes szerzői jogi vagy egyéb, a tulajdonjogra vonatkozó információt. 

A fenti korlátozásokon túlmenően az Apple szoftverekben található Apple jogvédett kódtárakat („Apple DLL-eket”) Ön kizárólag Apple szoftverekkel jogosult használni, amely korlátozás alól egyedül a WebKit-fejlesztők mentesülnek. Ők a vonatkozó WebKit-licenceknek megfelelően (<http://webkit.org/>) a WebKit-fejlesztéshez magánjellegű és üzleti célokra is használhatják az Apple DLL-eket.

B. Ön vállalja, hogy nem fogja és másoknak sem teszi lehetővé az Apple szoftvert vagy az Apple által nyújtott bármely szolgáltatást, vagy annak részét másolni (kivéve a Licencben engedélyezettek szerint), elemezni a belső felépítését, visszafejteni, a forráskódot kinyerni, visszafejteni, módosítani vagy ezekből származtatott munkákat létrehozni (kivéve, amennyiben bármely előző korlátozás tiltott az alkalmazandó törvény szerint, vagy engedélyezett az esetlegesen az Apple szoftverben megtalálható nyílt forráskódú összetevők használatát szabályozó licenc feltételei alapján).

C. Lehetséges, hogy az Apple szoftver és bizonyos (az alábbiakban meghatározásra kerülő) Szolgáltatások használatához és hozzáféréséhez egy egyedi felhasználónév és jelszó kombinációját, más néven Apple ID-t kell alkalmaznia.

3. Átruházás.
A. Az Apple szoftvereket nem kölcsönözheti, lízingelheti, nem adhatja kölcsön, nem árulhatja, terjesztheti és nem adhatja tovább a licencet. Azonban végrehajthatja az Apple Szoftverre vonatkozó összes licencjogainak egyszeri, végleges átruházását egy másik félre, azzal a feltétellel, hogy: (a) az átruházásnak tartalmaznia kell a teljes Apple Szoftvert, beleértve annak összes komponensét és ezt a Licencet; (b) Ön nem tartja meg az Apple Szoftver sem teljes, sem részleges másolatát, beleértve a számítógépén és egyéb tárolóeszközön tárolt példányokat; továbbá (c) az Apple Szoftvert átvevő elfogadja ennek a Licencnek a szerződési feltételeit. Az Apple Szoftver összes komponense egy csomag részét alkotja, nem választható el a csomagtól, és nem forgalmazható önálló alkalmazásként.  

B. Az Apple által promóciós, értékelési, diagnosztikai vagy visszaállítási célból rendelkezésre bocsájtott Apple szoftver csak ezen célokra használható, és nem adható el, illetve nem ruházható át. 

4. Hozzájárulás az adatok felhasználásához.
A. Diagnosztikai és használati adatok. Ha Ön úgy dönt, hogy engedélyezi a diagnosztikai és felhasználási adatai gyűjtését, azzal elfogadja, hogy az Apple és leányvállalatai, valamint partnerei rendszeres időközönként gyűjthetnek, feldolgozhatnak és felhasználhatnak diagnosztikai, műszaki, felhasználási és kapcsolódó adatokat, nem kizárólagosan ideértve az egyedi rendszer- és hardverazonosítókat, a számítógéppel, a rendszerrel és az alkalmazásszoftverekkel, valamint a perifériás eszközökkel kapcsolatos adatokat, amelyek elősegítik az Apple termékek és szolgáltatások fejlesztését és biztosítását, a szoftverfrissítések, a terméktámogatás és (amennyiben vannak) egyéb, az Apple szoftverhez kapcsolódó szolgáltatások biztosítását, illetve ellenőrzik, hogy betartják-e a jelen Licenc feltételeit. A diagnosztikai és használati adatokra vonatkozó beállításait bármikor módosíthatja, ha az Apple szoftverben a Fiókadatok elemre kattint, és törli a jelölőnégyzet jelölését. Az Apple felhasználhatja ezeket az adatokat az említett célokhoz, amennyiben azok olyan formában voltak beszerezve, amely nem azonosítja név szerint a felhasználót.

B. Adatvédelmi irányelv. Adatait az Apple minden esetben az Apple ügyfelekre vonatkozó adatvédelmi irányelveivel összhangban kezeli, amelyek az alábbi helyen tekinthetők meg: http://www.apple.com/legal/privacy/.

5. Szolgáltatások és harmadik féltől származó anyagok.
A. Az Apple szoftver hozzáférést biztosíthat az Apple iCloud szolgáltatásaihoz és más, az Apple-től vagy harmadik féltől származó szolgáltatásokhoz és webhelyekhez (innentől összefoglalóan és külön: „Szolgáltatások”). Ezen Szolgáltatások használata internetkapcsolatot és egy Apple ID-t igényel, és lehetséges, hogy további feltételeket kell elfogadnia hozzájuk, illetve lehetséges, hogy további díjak vonatkozhatnak rájuk. Az Apple szoftver és az iCloud-fiók együttes használatával elfogadja az iCloud általános szerződési feltételeinek legfrissebb verzióját, amelyet az alábbi címen érhet el és tekinthet meg: http://www.apple.com/legal/internet-services/icloud/ww/. 

B. Ha az Apple szoftvert ezen Szolgáltatások elérésére használja, lehetséges, hogy sértőnek, illetlennek vagy kifogásolhatónak tekinthető tartalmakkal találkozik, amelyek lehetséges, hogy szókimondó nyelvezetükről ismerhetők fel. Mivel lehetséges, hogy az esetleg sértő, illetlen vagy kifogásolható tartalmakat tartalmazó webhelyek nem tartoznak az Apple felügyelete alá, Ön elfogadja, hogy a Szolgáltatásokat kizárólag a saját felelősségére veszi igénybe. 

C. Bizonyos Szolgáltatások megjeleníthetnek, tartalmazhatnak vagy elérhetővé tehetnek harmadik féltől származó tartalmakat, adatokat, információkat, alkalmazásokat vagy anyagokat („Harmadik féltől származó anyagok”), vagy hivatkozásokat szolgáltathatnak bizonyos harmadik fél webhelyeihez. A Szolgáltatások használatával tudomásul veszi és elfogadja, hogy nem az Apple felelőssége vizsgálni vagy értékelni az ilyen Harmadik féltől származó anyagok vagy webhelyek tartalmát, pontosságát, teljességét, aktualitását, érvényességét, szerzői jogoknak való megfelelőségét, törvényességét, minőségét vagy más aspektusát. Az Apple, tisztségviselői, társvállalatai és leányvállalatai nem vállalnak garanciát és nem támogatják, illetve nem vállalnak felelősséget harmadik féltől származó szolgáltatásokért vagy más anyagokért, webhelyekért, termékekért vagy harmadik féltől származó szolgáltatásokért. A Harmadik féltől származó anyagok és egyéb webhelyek hivatkozásai kizárólag a kényelem érdekében állnak rendelkezésre.

D. Kijelenti az Ön által, a Szolgáltatások használatával feltöltött tartalommal kapcsolatban, hogy rendelkezik azok tulajdonjogával, illetve jogosult vagy jogilag egyéb módon meghatalmazott azok feltöltésére, valamint ezek a tartalmak nem sértik a Szolgáltatásokra vonatkozó szolgáltatási feltételeket. Elfogadja, hogy a Szolgáltatások védett tartalmakat, információkat és anyagokat tartalmaznak, amelyek tulajdonosa az Apple, az oldaltulajdonos és/vagy licenctulajdonosai, és hogy alkalmazandó szellemi tulajdon- és más jogok, nem kizárólag ideértve a szerzői jogokat, védik, és hogy semmilyen módon nem használja fel az ilyen tulajdonjogokat, információkat és anyagokat – a szoftver engedélyezett felhasználását kivéve –, amely nincs összhangban a Licenc feltételeivel, vagy sérti a harmadik fél vagy az Apple szellemi tulajdonhoz való jogát. A Szolgáltatások egyik része sem reprodukálható semmilyen formában vagy módon. Vállalja, hogy nem módosítja, kölcsönzi, lízingeli, adja kölcsönbe, árulja, terjeszti a Szolgáltatásokat, vagy nem hoz létre származtatott munkákat, és a Szolgáltatásokat nem hasznosítja jogosulatlanul, korlátozás nélkül ideértve, ha a Szolgáltatásokat számítógépes vírusok, férgek, trójai programok vagy rosszindulatú szoftverek átvitelére használja, illetve ha túllépi vagy leterheli a hálózati kapacitást. Továbbá vállalja, hogy semmilyen módon nem használja a Szolgáltatásokat bármely harmadik fél jogainak veszélyeztetésére, gyalázkodásra, nyomon követésre, fenyegetésre, rágalmazásra vagy bármely formában történő megsértésére, és hogy az Apple semmilyen formában nem felelős az ilyen használatért, sem az olyan megalázó, támadó jellegű, sértő vagy illegális üzenetekért vagy adatátvitelekért, amelyek a Szolgáltatások használatából adódhatnak.

E. Emellett azon Szolgáltatások és Harmadik féltől származó anyagok, amelyek elérhetők, hivatkoznak vagy megjelennek az Apple szoftveren keresztül, nem minden nyelven és országban érhetők el. Az Apple nem vállal garanciát arra, hogy az ilyen Szolgáltatások és Harmadik fél anyagai helyénvalók, vagy elérhetők bármely adott helyen. Amennyiben úgy dönt, hogy használja vagy eléri az ilyen Szolgáltatásokat és Harmadik fél anyagait, azt saját kezdeményezésből teszi, és felelős az alkalmazandó törvényekkel való összhangért, korlátozás nélkül beleértve az alkalmazandó helyi törvényeket, valamint adatvédelmi és adatgyűjtési törvényeket. Az Apple és licenctulajdonosai fenntartják a jogot, hogy előzetes figyelmeztetés nélkül bármikor módosíthatnak, felfüggeszthetnek, eltávolíthatnak bármely Szolgáltatást, vagy megvonhatják a hozzáférést. Az Apple semmilyen esetben sem tehető felelőssé az ilyen Szolgáltatások eltávolításáért, vagy a hozzáférés megvonásáért. Az Apple – figyelmeztetés vagy felelősség nélkül – bármikor kiróhat korlátozásokat bizonyos Szolgáltatások használatára vagy hozzáférhetőségére.

6. Megszűnés. A jelen Licenc a megszűnéséig van érvényben. A jelen Licencben foglalt jogok automatikusan megszűnnek, vagy a hatályuk figyelmeztetés nélkül megszűnik, ha nem sikerül megfelelni a Licenc bármely feltételének. A Licenc megszűnésekor be kell szüntetnie az Apple Szoftver mindennemű használatát, és meg kell semmisítenie az Apple Szoftver összes – teljes vagy részleges – másolatát. A jelen licenc 4., 6., 7., 8., 9., 10., 11. és 12. bekezdése minden ilyen megszűnést követően is érvényben marad.

7. Jótállási nyilatkozat. 
A. Ha Ön olyan ügyfél, aki fogyasztó (olyan személy, aki az Apple szoftvert nem kereskedelmi, üzleti vagy szakmai célra használja), a tartózkodási országának megfelelően további törvényi jogokkal rendelkezhet, amelyek meggátolhatják az alábbi korlátozások érvényességét, és törvényi tiltás esetén nem vonatkoznak Önre. A jogokat illetően további információt a helyi fogyasztói tanácsadó szervezettől kaphat.

B. ÖN KIFEJEZETT MÓDON TUDOMÁSUL VESZI ÉS EGYETÉRT AZZAL, HOGY AZ ALKALMAZANDÓ TÖRVÉNYEK ÁLTAL MEGENGEDETT MAXIMÁLIS MÉRTÉKIG AZ APPLE SZOFTVEREK HASZNÁLATA ÉS A SZOFTVEREK ÁLTAL VAGY AZOK HOZZÁFÉRÉSÉN KERESZTÜL NYÚJTOTT SZOLGÁLTATÁSOK IGÉNYBEVÉTELE SAJÁT FELELŐSSÉGÉRE TÖRTÉNIK, ÉS ÖN VÁLLALJA A TELJES KOCKÁZATOT A MEGFELELŐ MINŐSÉG, TELJESÍTMÉNY, PONTOSSÁG ÉS MUNKA TEKINTETÉBEN.

C. AZ ALKALMAZANDÓ TÖRVÉNYEK ÁLTAL MEGENGEDETT MAXIMÁLIS MÉRTÉKIG AZ APPLE SZOFTVEREK ÉS SZOLGÁLTATÁSOK KÖZREBOCSÁTÁSA „JELEN ÁLLAPOTUKBAN” TÖRTÉNIK, AZ ESETLEGES HIBÁKKAL EGYÜTT, MINDENFÉLE JÓTÁLLÁS NÉLKÜL, ÉS AZ APPLE, VALAMINT AZ APPLE LICENCTULAJDONOSAI (ÖSSZEFOGLALÓAN „APPLE” A 7. ÉS A 8. BEKEZDÉSBEN) ELHÁRÍT MINDEN KIFEJEZETT, VÉLELMEZETT ÉS TÖRVÉNYI JÓTÁLLÁST ÉS KÖRÜLMÉNYT AZ APPLE SZOFTVEREKRE ÉS SZOLGÁLTATÁSOKRA VONATKOZÓLAG, NEM KIZÁRÓLAGOSAN BELEÉRTVE A KERESKEDELMI HASZNOSÍTHATÓSÁGRA, MEGFELELŐ MINŐSÉGRE, ADOTT CÉLNAK VALÓ MEGFELELŐSÉGRE, PONTOSSÁGRA, ZAVARTALAN HASZNÁLATRA, A HARMADIK FELEK JOGAINAK TISZTELETBEN TARTÁSÁRA VONATKOZÓ JÓTÁLLÁST.

D. AZ APPLE NEM VÁLLAL JÓTÁLLÁST AZ APPLE SZOFTVEREK ÉS SZOLGÁLTATÁSOK HASZNÁLATÁNAK ZAVARTALANSÁGÁÉRT, NEM GARANTÁLJA, HOGY AZ ÁLTALUK NYÚJTOTT FUNKCIÓK ÉS SZOLGÁLTATÁSOK AZ ÖN KÖVETELMÉNYEINEK MEGFELELNEK, AZ APPLE SZOFTVEREK ÉS SZOLGÁLTATÁSOK MŰKÖDÉSE ZAVARTALAN ÉS HIBAMENTES LESZ, MINDEN SZOLGÁLTATÁS FOLYAMATOSAN RENDELKEZÉSRE FOG ÁLLNI, AZ APPLE SZOFTVEREK ÉS SZOLGÁLTATÁSOK KOMPATIBILISEK ÉS EGYÜTTMŰKÖDNEK A HARMADIK FÉLTŐL SZÁRMAZÓ SZOFTVEREKKEL, ALKALMAZÁSOKKAL ÉS SZOLGÁLTATÁSOKKAL, VALAMINT HOGY AZ APPLE SZOFTVEREK ÉS SZOLGÁLTATÁSOK HIBÁIT KIJAVÍTJA. A JELEN APPLE SZOFTVER TELEPÍTÉSE HATÁSSAL LEHET A HARMADIK FÉLTŐL SZÁRMAZÓ SZOFTVEREK, ALKALMAZÁSOK ÉS SZOLGÁLTATÁSOK, VALAMINT AZ APPLE-TERMÉKEK ÉS –SZOLGÁLTATÁSOK ELÉRHETŐSÉGÉRE ÉS HASZNÁLHATÓSÁGÁRA.

E. EZENKÍVÜL TUDOMÁSUL VESZI, HOGY AZ APPLE SZOFTVEREK ÉS SZOLGÁLTATÁSOK NEM HASZNÁLHATÓK OLYAN HELYZETBEN ÉS KÖRNYEZETBEN, AHOL AZ APPLE SZOFTVEREK ÉS SZOLGÁLTATÁSOK MEGHIBÁSODÁSA, KÉSÉSEI, TARTALMAINAK HIBÁI ÉS PONTATLANSÁGA HALÁLT, SZEMÉLYI SÉRÜLÉSEKET, KOMOLY FIZIKAI VAGY KÖRNYEZETI KÁROKAT OKOZHAT, NEM KIZÁRÓLAGOSAN BELEÉRTVE A NUKLEÁRIS LÉTESÍTMÉNYEK, LÉGIFORGALOM-IRÁNYÍTÁSI ÉS -KOMMUNIKÁCIÓS RENDSZEREK, ÉLETMENTÉSI ÉS FEGYVERRENDSZEREK ÜZEMELTETÉSÉT.

F. AZ APPLE VAGY HIVATALOS APPLE KÉPVISELŐK SZÓBELI VAGY ÍRÁSOS KÖZLÉSE, TANÁCSA NEM KÉPEZ JÓTÁLLÁST. AMENNYIBEN AZ APPLE SZOFTVEREK VAGY SZOLGÁLTATÁSOK HIBÁSNAK BIZONYULNAK, A SZÜKSÉGES JAVÍTÁS TELJES KÖLTSÉGÉT ÖNNEK KELL VÁLLALNIA. EGYES JOGI SZABÁLYOZÁSOK NEM ENGEDÉLYEZIK A VÉLELMEZETT JÓTÁLLÁSOK KIZÁRÁSÁT VAGY AZ ÜGYFÉL TÖRVÉNYI JOGAINAK KORLÁTOZÁSÁT, EZÉRT ELŐFORDULHAT, HOGY A FENTI KIZÁRÁS ÉS KORLÁTOZÁSOK ÖNRE NEM VONATKOZNAK.

8. Felelősségkorlátozás. AZ APPLE AZ ALKALMAZANDÓ TÖRVÉNYEK ÁLTAL ENGEDÉLYEZETT MAXIMÁLIS MÉRTÉKIG NEM FELELŐS AZ APPLE SZOFTVEREK ÉS SZOLGÁLTATÁSOK, VALAMINT AZ APPLE SZOFTVEREKHEZ ÉS SZOLGÁLTATÁSOKHOZ KAPCSOLÓDÓ, HARMADIK FÉLTŐL SZÁRMAZÓ SZOFTVEREK ÉS ALKALMAZÁSOK HASZNÁLATÁBÓL VAGY HASZNÁLHATATLANSÁGÁBÓL EREDŐ SZEMÉLYI SÉRÜLÉSEKÉRT, ÉS SEMMILYEN ESETLEGES, KÜLÖNLEGES, KÖZVETETT VAGY KÖVETKEZMÉNYKÉNT JELENTKEZŐ KÁRÉRT, KORLÁTOZÁS NÉLKÜL BELEÉRTVE AZ ELMARADÓ HASZNOT, AZ ADAT- VAGY INFORMÁCIÓSÉRÜLÉST VAGY -VESZTÉST, AZ ADATKÜLDÉS VAGY -FOGADÁS HIBÁJÁT, AZ ÜZEMKIMARADÁST ÉS MINDEN EGYÉB KERESKEDELMI KÁRT ÉS VESZTESÉGET, FÜGGETLENÜL AZOK KELETKEZÉSÉTŐL, A FELELŐSSÉG JELLEGÉTŐL (SZERZŐDÉS, JOGSÉRTÉS VAGY EGYÉB), MÉG ABBAN AZ ESETBEN SEM, HA AZ APPLE VÁLLALATOT ELŐZŐLEG ÉRTESÍTETTÉK AZ ILYEN KÁROK BEKÖVETKEZÉSÉNEK LEHETŐSÉGÉRŐL. EGYES JOGI SZABÁLYOZÁSOK NEM ENGEDÉLYEZIK A SZEMÉLYI SÉRÜLÉSEKRE, AZ ESETLEGES VAGY KÖVETKEZMÉNYKÉNT JELENTKEZŐ KÁROKRA VONATKOZÓ FELELŐSSÉG KIZÁRÁSÁT VAGY KORLÁTOZÁSÁT, EZÉRT ELŐFORDULHAT, HOGY EZ A KORLÁTOZÁS ÖNRE NEM VONATKOZIK. Az Apple összes kár iránti teljes felelőssége semmilyen esetben sem haladhatja meg az ötven (50) USD értéket (kivéve, ha azt az alkalmazandó jogszabályok személyi sérülések esetében előírják). A következő korlátozások akkor is érvényesek, ha a fentiekben meghatározott jogorvoslat nem éri el a célját.

9. Exportszabályozás. Az Apple szoftvereket csak az Amerikai Egyesült Államok törvényei és az Apple szoftverek beszerzési országának törvénye(i) által nem tiltott módon használhatja, exportálhatja és exportálhatja újra. Különösen, de nem kizárólag, az Apple Szoftver nem exportálható vagy újraexportálható (a) az Egyesült Államok által embargó alá helyezett országba, vagy (b) bárkinek, aki szerepel az Egyesült Államok Pénzügyminisztériumának „Specially Designated Nationals” (megjelölt állampolgárok) című listáján, az Egyesült Államok Kereskedelmi Minisztériuma „Denied Persons List” (tiltott személyek) vagy „Entity List” (tiltott társaságok) című listáján, vagy bármely más, korlátozás hatálya alá eső feleket tartalmazó listán. Az Apple Szoftver használatával kinyilvánítja és szavatolja, hogy nem tartózkodik az említett országokban vagy olyan országban, amely valamely említett listán szerepel. Ön azt is vállalja, hogy nem használja az Apple szoftvert semmilyen, az Egyesült Államok jogszabályai által tiltott célra, így többek között rakéta-, nukleáris, vegyi vagy biológiai fegyverek fejlesztésére, tervezésére, létrehozására vagy gyártására.

10. Kormányzati végfelhasználók. Az Apple Szoftver és a kapcsolódó dokumentáció a 48 C.F.R. §2.101 definíciójának megfelelően „kereskedelmi termékek”, és a 48 C.F.R. §12.212, illetve a 48 C.F.R. §227.7202 definíciójának megfelelően „kereskedelmi számítógépes szoftverből”, valamint „kereskedelmi számítógépes szoftverdokumentációból” állnak. Összhangban a 48 C.F.R. §12.212 vagy a 48 C.F.R. §227.7202-1 és 227.7202-4 közötti bekezdésekkel, a kereskedelmi számítógépes szoftver és kereskedelmi számítógépes szoftverdokumentáció az Amerikai Egyesült Államok kormányzatának végfelhasználói számára (a) csak kereskedelmi termékként, valamint (b) csak ugyanazokkal a végfelhasználói jogokkal licencelhető, mint a jelen szerződésben foglaltak szerint minden más végfelhasználó számára. A nyilvánosságra nem hozott jogok az Amerikai Egyesült Államok szerzői jogi törvényei alapján fenntartva.

11. Alkalmazandó jogszabályok és elválaszthatóság. A jelen Licencre és annak értelmezésére Kalifornia állam törvényei az irányadók, eltekintve annak jogütközéseitől. A jelen Licencre nem érvényes az az ENSZ által elfogadott „Nemzetközi árukereskedelmi szerződésekről szóló egyezmény”, amelynek alkalmazását kifejezetten kizárjuk. Ha Ön az Egyesült Királyságban tartózkodó fogyasztó, ez a Licenc a tartózkodási helyének megfelelő illetékes bíróság törvényei által szabályozandó. Ha valamely illetékes bíróság a Licenc bármely rendelkezését, vagy annak egy részét érvényesíthetetlennek ítéli, a Licenc egyéb részei továbbra is teljes mértékben érvényesek maradnak.  

12. Teljes szerződés, irányadó nyelv. Ez a licenc alkotja a teljes szerződést Ön és az Apple vállalat között az Apple szoftver használatára vonatkozólag, és hatályon kívül helyez minden korábbi vagy egyidejű megállapodást a jelen ügy tárgyában. A jelen licenc kiegészítése vagy módosítása csak akkor kötelező érvényű, ha az írásos, és az Apple vállalat által lett aláírva. A jelen licenc fordításai a helyi követelményeknek megfelelően készülnek, és amennyiben eltérés mutatkozik a jelen licenc angol és valamely nem angol változata között, a jelen licenc angol változata az irányadó a helyi törvények által megengedett mértékig.

13. Harmadik felek nyilatkozatai. 
Az Apple szoftver bizonyos összetevői és az Apple szoftverben megtalálható, harmadik féltől származó nyílt forráskódú programok elérhetők vagy elérhetővé válhatnak az Apple nyílt forráskódot tartalmazó weboldalán (http://www.opensource.apple.com) (“Open Source Components”). Az ilyen összetevők nyilatkozatai, licencfeltételei és kizárásai az Apple szoftverek elektronikus dokumentációjában olvashatók. Kérjük, tekintse meg az elektronikus dokumentációt, mert Ön további jogokkal rendelkezhet a nyílt forrású összetevőkben.

B. Az MPEG-4 használata. Az Apple szoftverre az MPEG-4 Visual Patent Portfolio License vonatkozik, amelynek értelmében a fogyasztók személyes és nem kereskedelmi célú használat mellett (i) az MPEG-4 Visual Standard („MPEG-4 videó”) szabvány szerint videókat kódolhatnak és/vagy (ii) olyan MPEG-4 videókat dekódolhatnak, amelyeket egy ügyfél személyes és nem kereskedelmi tevékenység során kódolt, és/vagy amelyeket MPEG-4 videoszolgáltatás keretében az MPEG LA vállalattól származó licenccel rendelkező videoszolgáltatótól szerzett be. Más jellegű használathoz a licenc nem biztosított és nem vélelmezhető. A promóciós, belső, kereskedelmi célú felhasználásról és licencekről további információ az MPEG LA, LLC vállalattól szerezhető be. Lásd: http://www.mpegla.com.

C. H.264/AVC megjegyzés. Az Apple szoftver AVC kódolási és/vagy dekódolási funkcióján alapuló, a H.264/AVC kereskedelmi célú, további licencet igénylő használatára a következő rendelkezés vonatkozik: A JELEN LICENCBEN MEGHATÁROZOTT APPLE SZOFTVER AVC FUNKCIÓJÁT AZ ÜGYFÉL CSAK SZEMÉLYES ÉS NEM KERESKEDELMI CÉLOKRA HASZNÁLHATJA, (i) VIDEÓK KÓDOLÁSÁRA AZ AVC SZABVÁNYNAK („AVC VIDEÓ”) MEGFELELŐEN ÉS/VAGY (ii) OLYAN AVC VIDEÓK DEKÓDOLÁSÁRA, AMELYEKET AZ ÜGYFÉL SZEMÉLYES ÉS NEM KERESKEDELMI TEVÉKENYSÉG SORÁN KÓDOLT, ÉS/VAGY AMELYEKET AVC VIDEOSZOLGÁLTATÁS KERETÉBEN LICENCCEL RENDELKEZŐ VIDEOSZOLGÁLTATÓTÓL SZERZETT BE. AZ EGYÉB JELLEGŰ FELHASZNÁLÁSRÓL ÉS MÁS LICENCEKRŐL INFORMÁCIÓ AZ MPEG LA L.L.C. VÁLLALATTÓL SZEREZHETŐ BE. LÁSD: HTTP://WWW.MPEGLA.COM.

D. AMR megjegyzés. A jelen Apple szoftver Adaptive Multi-Rate („AMR”) dekódolási funkciójához nem tartozik mobiltelefon-hívásokra vagy a Windows platform QuickTime architektúrájára épülő, telekommunikációs termékekben történő használatra vonatkozó licenc. A jelen Apple szoftver AMR dekódolási funkciójához nem tartozik továbbá licenc a következő mobil távközlési infrastruktúrákban történő használatra: bázisállomások, bázisállomás-vezérlők/rádióállomás-vezérlők, kapcsolóközpontok és kapcsolt közcélú hálózatok átjárói. 

EA1509
2017. 08. 28.